GPSC รับผลกระทบราคาถ่านหิน-ก๊าซฯ พุ่ง ฉุดกำไร Q1 ลดฮวบ 84%
GPSC กำไรไตรมาส 1/65 ลดฮวบ 84% เหลือ 313.21 ลบ. จากปีก่อนกำไร 1.97 พันลบ. รับผลกระทบราคาถ่านหิน-ก๊าซฯ พุ่ง ทำ margin จากการขายไฟฟ้าให้กับลูกค้าอุตสาหกรรมลดลง 
GPSC รับผลกระทบราคาถ่านหิน-ก๊าซฯ พุ่ง ฉุดกำไรไตรมาส 1/65 ลดฮวบ 84% เหลือ 313.21 ลบ.
6 พ.ค. 2565

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC รายงานผลการดำเนินงานงวดไตรมาส 1/2565 สิ้นสุดวันที่ 31 มีนาคม 2565 ดังนี้

โดยบริษัทฯ มีกำไรลดลง มีสาเหตุหลักจากผลการดำเนินงานในส่วนของกลุ่มโรงไฟฟ้าขนาดเล็ก (SPP) ลดลง จากราคาก๊าซธรรมชาติและถ่านหินที่ปรับตัวสูงขึ้นอย่างมากทำให้ margin จากการขายไฟฟ้าให้กับลูกค้าอุตสาหกรรมลดลง โดยมีปริมาณการจำหน่ายไฟฟ้าให้แก่ลูกค้าอุตสาหกรรมคงที่ ปริมาณการจำหน่ายไอน้ำให้กับลูกค้าอุตสาหกรรมเพิ่มขึ้นเล็กน้อย ในขณะที่ปริมาณการจำหน่ายไฟฟ้าให้ กฟผ. ลดลงเล็กน้อย
อย่างไรก็ตามผลการดำเนินงานในส่วนของโรงไฟฟ้าผู้ผลิตอิสระ (IPP) เพิ่มขึ้นจากรายได้ค่าพลังงานไฟฟ้า (EP) ตามปริมาณการจำหน่ายไฟฟ้าที่เพิ่มขึ้น สอดคล้องกับแผนการเรียกรับไฟฟ้าของ กฟผ. และการจัดการการผลิตโดยใช้เชื้อเพลิงน้ำมันดีเซลแทนก๊าซธรรมชาติทำให้margin จากการขายไฟฟ้าเพิ่มขึ้น ประกอบกับในไตรมาส 1/2565 บริษัทฯ มีการรับรู้กำไรสุทธิหลังหักภาษีและค่าใช้จ่ายที่เกี่ยวข้อง จากการขายหุ้นทั้งหมด ร้อยละ 100 ในบริษัท อิจิโนเซกิโซล่า พาวเวอร์1 จีเค (ISP1) ให้กับบริษัท CES Iwate Taiyoko Hatsudensho GK แล้วเสร็จเมื่อวันที่ 18 มีนาคม 2565 จำนวน 592 ล้านบาท